Low Arousal 2 (LA2)  kan anvendes til at forebygge konflikter og magtanvendelsessituationer i arbejdet med borgere, der f.eks. har psykiske vanskeligheder og/eller kognitive funktionsnedsættelser.
LA2 er bl.a. blevet afprøvet på tre socialpsykiatriske botilbud blandt voksne med psykiske vanskeligheder, som i perioder havde lavt socialt og psykisk funktionsniveau. Her blev voldsepisoder i gennemsnit reduceret med 77 %. Evalueringer peger også på, at LA2 kan bidrage til øget trivsel for både borgere og fagprofessionelle.